Мъж е предаден на съда за извършен грабеж на възрастна жена в Плевен | infoPleven - новини от Плевен
Начало / Крими / Мъж е предаден на съда за извършен грабеж на възрастна жена в Плевен
Мъж е предаден на съда за извършен грабеж на възрастна жена в Плевен
infoPleven 07.06.2018 15:44
Районна прокуратура – Плевен е внесла в съда обвинителен акт срещу млад мъж за извършен грабеж на 70-годишна жена. Обвиняемият З.Г. си набавял пари като извършва кражби и грабежи, за което е осъждан. На 24.03.2018 г., възрастната жена, докато вървяла по улицата извадила портмонето си, за да провери нещо. По същото време там се намирал обвиняемият. Той заговорил жената, като и поискал пари. Тя му отговорила, че няма възможност да му помогне, тъй като е пенсионер и не разполага с достатъчно средства. Обвиняемият настоятелно поискал отново, но жената отново отказала. Тогава младият мъж хванал портмонето и се опитал да го издърпа, но жената държала здраво и не пуснала портмонето. Тогава обвиняемият я съборил на земята и със сила взел портмонето и избягал.
В откраднатото портмоне имало 60лв., СИМ карта, колие от медицинска стомана, карта за транспорт, 4 бр. купони за хляб и лична карта – вещи на обща стойност 113,20 лв.
грабеж Районна прокуратура Плевен	2018-06-07
Ключови думиграбеж Районна прокуратура Плевен
Предишна Официално откриха обновената по проект водопроводна мрежа в Долна Митрополия
Следваща ДПС Плевен даде вечеря-ифтар по случай свещения месец Рамазан